
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2011 M. RUGPJŪČIO 10 D. ĮSAKYMO NR. V-773 „DĖL LIETUVOS HIGIENOS NORMOS HN 21:2017 „MOKYKLA, VYKDANTI BENDROJO UGDYMO PROGRAMAS. BENDRIEJI SVEIKATOS SAUGOS REIKALAVIMAI“ PATVIRTINIMO“ PAKEITIMO

2026 m. balandžio 27 d. Nr. V-415
Vilnius

1. P a k e i č i u Lietuvos Respublikos sveikatos apsaugos ministro 2011 m. rugpjūčio 10 d. įsakymą Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“:
1.1. Pakeičiu 3.2 papunktį ir jį išdėstau taip:
„3.2. šiuo įsakymu patvirtintos higienos normos 15, 16, 161, 34 punktų, 35.2, 35.3 papunkčių, 36, 41 punktų nuostatos taikomos po šio įsakymo įsigaliojimo naujai statomoms mokykloms ir mokykloms, pradedančioms vykdyti veiklą ne mokslo paskirties pastatuose ar patalpose. Mokykla, pradedanti vykdyti veiklą ne mokslo paskirties pastate ar patalpose, gali neįrengti savo sklype universalios sporto aikštelės ir (ar) sporto salės, jei sudaryta sutartis dėl fizinio ugdymo pamokų mokiniams organizavimo universalioje sporto aikštelėje ir sporto salėje, atitinkančiose šiuo įsakymu patvirtintos Higienos normos reikalavimus. Tokiu atveju turi būti užtikrinamas saugus mokinių nuvykimas į fizinio ugdymo pamokų organizavimo vietą ir grįžimas;“.
1.2. Pakeičiu nurodytu įsakymu patvirtintą Lietuvos higienos normą HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“:
1.2.1. Pakeičiu 5 punktą ir jį išdėstau taip:
„5. Darbuotojai, nurodyti teisės akte [11.5], mokykloje gali dirbti tik šio teisės akto nustatyta tvarka pasitikrinę sveikatą, o darbuotojai, nurodyti teisės akte [11.18], gali dirbti tik šio teisės akto nustatyta tvarka įgiję žinių higienos ir pirmosios pagalbos teikimo klausimais. Asmens medicininės knygelės (sveikatos pasas) (forma Nr. F048/a) [11.8], privalomojo mokymo pažymėjimai [11.18] ar jų popierinės arba skaitmeninės kopijos turi būti laikomi mokykloje pas mokyklos vadovo įgaliotą asmenį.“
1.2.2. Pakeičiu 13 punktą ir jį išdėstau taip:
„13. Mokyklos sklype turi būti numatyta saugi lauko erdvė, skirta mokinių poilsiui (pvz., poilsio aikštelės, takai, žaliosios erdvės, aktyviam ir ramiam mokinių poilsiui): 
13.1. mokyklose, kuriose ugdoma 400 ir mažiau mokinių, mokinių poilsiui skirta erdvė turi būti ne mažesnė kaip 5 kv. m ploto vienam mokiniui, tačiau bet kokiu atveju ne mažesnė kaip 500 kv. m;
13.2. mokyklose, kuriose ugdoma 401 ar daugiau mokinių, minimali mokinių poilsiui skirta erdvė (kvadratiniais metrais) apskaičiuojama planuojamą mokinių skaičių padauginant iš 3 ir pridedant 800;
13.3. į šios higienos normos 13.1 ir 13.2 papunkčiuose nurodytą minimalų mokinių poilsiui skirtos erdvės plotą neįskaičiuojamos transporto priemonių stovėjimo aikštelės, ūkinės paskirties aikštelės (pvz., atliekų surinkimo konteineriams).“
1.2.3. Pakeičiu 161 punktą ir jį išdėstau taip:
„161. Gimnazijos tipo mokyklos, kurioje vykdoma pagrindinio ugdymo programos antroji dalis ir vidurinio ugdymo programa, sklype turi būti įrengta:
161.1. jei planuojamas mokinių skaičius iki 500 – universali aikštelė (-ės), kurios (-ių) plotas ne mažesnis kaip 1 000 kv. m, ne trumpesnis kaip 100 m bėgimo takas; 
161.2. jei planuojamas mokinių skaičius 501–1 000 – universali aikštelė (-ės), kurios (-ių) plotas ne mažesnis kaip 2 000 kv. m, ne trumpesnis kaip 100 m bėgimo takas;
161.3. jei planuojamas mokinių skaičius daugiau kaip 1 000 – ne mažesnė kaip 3 000 kv. m futbolo aikštelė, ne mažesnė kaip 450 kv. m universali aikštelė, ne trumpesnis kaip 100 m bėgimo takas.“
1.2.4. Pakeičiu 22 punktą ir jį išdėstau taip:
„22. Mokymo klasės ir mokymo kabinetai, sveikatos kabinetas turi būti izoliuoti nuo patalpų, kuriose vyksta fizinio ugdymo pamokos, muzikos, technologijų pamokos, taip pat nuo patalpų, iš kurių sklinda kvapai.“
1.2.5. Pakeičiu 24 punktą ir jį išdėstau taip:
„24. Draudžiama mokymo klasėse ir mokymo kabinetuose įrengti drabužines, išskyrus mokyklas, kuriose mokosi iki 60 mokinių. Jei mokyklose, kuriose mokosi iki 60 mokinių, drabužinės įrengiamos mokymo klasėse ir mokymo kabinetuose, jose gali būti laikomi tik sausi drabužiai. Drabužinei skirtas plotas negali būti įskaičiuotas į šios higienos normos 23 punkte numatytą būtiną kiekvienam mokiniui skirti mažiausią klasės ir kabineto plotą. Šlapiems, drėgniems drabužiams turi būti įrengta drabužių laikymo zona ne klasėse ar kabinetuose.“
1.2.6. Pakeičiu 41 punktą ir jį išdėstau taip:
„41. Kiekviename mokyklos aukšte turi būti įrengti tualetai, atskirai moterims ir vyrams. Mokyklose, kuriose mokosi iki 60 mokinių, kiekviename aukšte gali būti neįrengti tualetai, jei mokymo klasės ir mokymo kabinetai yra nutolę ne didesniu kaip 50 m atstumu nuo kituose mokyklos aukštuose įrengtų tualetų. Tualetų išorinės durys neturi būti priešais mokymo klasių ir mokymo kabinetų duris.“
1.2.7. Pakeičiu 42 punktą ir jį išdėstau taip:
„42. Tualetuose kabinos turi būti įrengtos su rakinamomis ar užkabinamomis durimis. Kiekvienoje tualeto kabinoje turi būti tualetinio popieriaus. Tualeto patalpoje turi būti praustuvas ir asmens higienos priemonių (skysto muilo, uždara vienkartinių rankšluosčių dėtuvė ir vienkartinių rankšluosčių ar rankų džiovintuvas, šiukšlių dėžė). Moterų tualetų patalpose turi būti menstruacijų higienos priemonių, laikomų taip, kad būtų apsaugotos nuo užteršimo (dozatoriuje ar kitoje talpykloje).“
1.2.8. Pakeičiu 54 punktą ir jį išdėstau taip:
„54. Mokymo klasėse ir mokymo kabinetuose vidutinė anglies dvideginio (CO2) koncentracija, išmatuota laikotarpiu nuo pamokos pradžios iki pamokos pabaigos, neturi viršyti 1000 ppm (1800 mg/m3).“
2. N u s t a t a u, kad šio įsakymo 1.2.7 ir 1.2.8 papunkčiai įsigalioja 2026 m. lapkričio 1 d.



Sveikatos apsaugos ministrė	Marija Jakubauskienė

